Taalgebruik: AfkappingstekenArgieffoto Die afkappingsteken word gebruik by die meervouds- en verkleinignsvorme van eiename wat einde op e of (r)s wat nie uitgespreek word nie en waarvan die meervoud met onderskeidelik e of sgevorm word. Terblanche’e – Terblanch’ie Cecile’s – Cecile’tjie, Estelle’s, of Estelle’e – Estelle’tjie Celliers’s – Celliers’tjie, De Villiers’s – De Villiers’tjie (uitspraak: De Viljee), Du Plessis’s – Du Plessis’tjie, Marais’s – Marais’tjie Louis’s – Louis’tjie Opmerking: As die slot –s van ŉ van soos De Villiers of viviers wel uitgespreek word, is die meervouds- en verkleiningsvorm sonder ŉ afkappingsteken, byvoorbeeld: De Villierse – De Villiersie, Vivierse– Viviersie. Die afkappingsteken word nie gebruik by die meervouds- en verkleiningsvorme van eiename wat eindig op t, w, x of z wat nie uitgespreek word nie. Du Toits – Du Toitjie Pauws – Pauwtjie, Rossouws – Rossouwtjie De Roubaixs – De Roubaixtjie, Le Rouxs – Le Rouxtjie, Tredouxs – Tredouxtjie Du Preezs – Du Preeztjie Dié inligting is oorspronklik gepubliseer in die nuwe Afrikaanse Woordelys en Spelreëls (11de omvattend herbewerkte uitgawe) Uitgewer: Pharos Prys: R450-00* Koop die boek nou by Graffiti Boeke vir slegs R360-00* *Prys onderhewig aan verandering